**บันทึกหลักการและเหตุผล**

**แผนพัฒนาท้องถิ่น (พ.ศ. 2566 – 2570)**

**เปลี่ยนแปลง ครั้งที่ 3/2566**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ซึ่งได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นและแผนการดำเนินงาน โดยให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

 เทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566 – 2570)
ซึ่งประกาศใช้แผนพัฒนาท้องถิ่น (พ.ศ. 2566–2570) เมื่อวันที่ 27 ตุลาคม 2564 ไปแล้วนั้น แต่การจัดทำแผนพัฒนาท้องถิ่น ต้องสอดคล้องกับนโยบายรัฐบาล ผู้บริหาร และเพื่อบรรเทาปัญหาความเดือดร้อน
ความต้องการของประชาชน และบางโครงการที่บรรจุไว้ไม่ตรงกับรายละเอียดโครงการ ดังนั้น เทศบาลเมืองพิชัย จึงต้องมีการเปลี่ยนแปลงแผนพัฒนาท้องถิ่น (พ.ศ. 2566 – 2570) ตามระเบียบกระทรวงมหาดไทย
ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3
(พ.ศ. 2561)

 ข้อ 10 ให้เพิ่มความต่อไปนี้เป็นข้อ 22/1 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

 “ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่นให้เป็นอำนาจของคณะกรรมการพัฒนาท้องถิ่น

 เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศ”

 ฉะนั้น เทศบาลเมืองพิชัย จึงได้ดำเนินการเปลี่ยนแปลงแผนพัฒนาท้องถิ่น (พ.ศ. 2566 – 2570) ครั้งที่ 2/2567 เพื่อแก้ไขปัญหาความเดือดร้อน ความจำเป็นของประชาชน ทันต่อสถานการณ์ปัจจุบัน และ
ใช้เป็นกรอบในการพิจารณางบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม เพื่อพัฒนาท้องถิ่นต่อไป

**บทนำ**

 ตามที่ เทศบาลเมืองพิชัย ได้จัดทำแผนพัฒนาท้องถิ่น (พ.ศ. 2566 – 2570) ตามระเบียบกระทรวงมหาดไทย ว่าด้วยการจัดทำแผนพัฒนาท้องถิ่นขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) โดยเทศบาล ให้จัดทำแผนพัฒนาท้องถิ่น (พ.ศ. 2566 – 2570) เสร็จสิ้นและได้ประกาศใช้แผนพัฒนาท้องถิ่น (พ.ศ. 2566 – 2570) เมื่อวันที่ 27 ตุลาคม 2564 เพื่อเป็นกรอบในการจัดทำงบประมาณ พ.ศ. 2567 – 2570 เรียบร้อยแล้วนั้น

 ด้วยการจัดทำแผนพัฒนาท้องถิ่นต้องสอดคล้องกับนโยบายรัฐบาล ผู้บริหาร และเพื่อบรรเทาปัญหาความเดือดร้อน ความต้องการของประชาชน ซึ่งยังมีโครงการ/กิจกรรมที่บรรจุไว้ไม่ตรงกับรายละเอียดโครงการ ดังนั้น เทศบาลเมืองพิชัย จึงต้องจัดทำแผนพัฒนาท้องถิ่น (พ.ศ. 2566 – 2570) เปลี่ยนแปลง
ครั้งที่ 2/2567 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ข้อ 22/1 โดยให้เป็นอำนาจคณะกรรมการพัฒนาท้องถิ่น เห็นชอบแผนและให้นายกเทศมนตรีฯ ประกาศต่อไป

**1. ลักษณะของแผนพัฒนาท้องถิ่น (พ.ศ. 2566-2570)**

 แผนพัฒนา หมายความว่า แผนพัฒนาท้องถิ่นขององค์กรปกครองส่วนท้องถิ่น

 แผนพัฒนาท้องถิ่น หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า และให้หมายความรวมถึง
การเปลี่ยนแปลงแผนพัฒนาท้องถิ่น

 แผนพัฒนาท้องถิ่น (พ.ศ. 2566-2570) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มี
การปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

**2. เหตุผลและความจำเป็นในการเปลี่ยนแปลงแผนพัฒนาท้องถิ่น (พ.ศ. 2566-2570)**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่น และให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนพัฒนาท้องถิ่นนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น ซึ่งเทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566-2570)
และประกาศใช้แผนพัฒนาท้องถิ่น (พ.ศ. 2566-2570) เมื่อวันที่ 27 ตุลาคม 2564 ไปแล้วนั้น

 เนื่องจากปัจจุบันสภาพแวดล้อม สภาพปัญหาในพื้นที่ บริบททางสังคม และระเบียบกฎหมายได้มีการเปลี่ยนแปลง ทำให้แผนพัฒนาท้องถิ่น (พ.ศ. 2566-2570) ของเทศบาลเมืองพิชัยที่ประกาศใช้ขณะนี้ ไม่สามารถตอบสนองความต้องการของประชาชนและการปฏิบัติงานได้อย่างแท้จริง รวมทั้งงบประมาณบางตามหลัก รวมทั้งราคาและคุณลักษณะของครุภัณฑ์ที่เปลี่ยนไป ดังนั้น เพื่อประโยชน์ของประชาชน เทศบาลเมืองพิชัย จึงมีความจำเป็นต้องจัดทำแผนพัฒนาท้องถิ่น (พ.ศ. 2566-2570) เปลี่ยนแปลง ครั้งที่ 2/2567
โดยอาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ข้อ 22/1

**3. วัตถุประสงค์ของการเปลี่ยนแปลงแผนพัฒนาท้องถิ่น (พ.ศ. 2566-2570)**

 1. เพื่อให้องค์กรปกครองส่วนท้องถิ่นใช้แผนพัฒนาท้องถิ่นที่เปลี่ยนแปลงเป็นกรอบใน
การจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม และขอรับ
การสนับสนุนงบประมาณจากหน่วยงานอื่นๆ รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

 2. เพื่อให้การจัดทำโครงการในการแก้ปัญหาตามแผนพัฒนาท้องถิ่น (พ.ศ. 2566-2570)
มีความสอดคล้องกับสภาพพื้นที่และสถานการณ์ในปัจจุบันมากที่สุด

 3. เพื่อตอบสนองต่อความต้องการของประชาชนในพื้นที่ และแก้ไขปัญหาความเดือดร้อนจำเป็นเร่งด่วนของประชาชน

**4. ขั้นตอนของการเปลี่ยนแปลงแผนพัฒนาท้องถิ่น (พ.ศ. 2566-2570)**

 การเปลี่ยนแปลงตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น

 เมื่อแผนพัฒนาท้องถิ่นที่เปลี่ยนแปลงได้รับความเห็นชอบแล้ว ให้ส่งแผนพัฒนาท้องถิ่นดังกล่าวที่ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้

 ดังนั้น เพื่อให้การดำเนินงานเป็นไปอย่างถูกต้อง เทศบาลเมืองพิชัยจึงได้เปลี่ยนแปลงแผนพัฒนาท้องถิ่น (พ.ศ. 2566-2570) เปลี่ยนแปลง ครั้งที่ 2/2567 ตามระเบียบฯ และตามอำนาจหน้าที่ขององค์กรปกครองส่วนท้องถิ่น ภายใต้ยุทธศาสตร์การพัฒนาของเทศบาลเมืองพิชัย เพื่อพัฒนาท้องถิ่นต่อไป